Koobi Fora
Koobi Fora (/kubi fɔrə/) je prapovijesni arheološki lokalitet i pokrajina koja je nalazi u sjevernoj Keniji, na istočnoj obali jezera Turkana, 746 kilometara udaljena od glavnog grada Nairobija, gdje su otkriveni fosilni nalazi hominida. Koobi Fora obuhvaća površinu od oko 700 kvadratnih milja.

Povijest istraživanja 

Istraživanje lokaliteta započelo je 1968. godine kada su otkriveni fosilni ostaci hominida iz doba pliocena i pleistocena (otkriveno je 70 fosilnih nalaza). Pronađeni fosili australopiteka datirani su na oko 2 milijuna godina starosti. Između 1968. i 1972. godine otkriveno je 87 ostataka hominida, kao i kameni alati i fosilizirane kosti životinja.

Prvu lubanju australopiteka na lokalitetu otkrio je paleontolog Richard Leakey, a kasnije su okriveni ostaci homo habilisa i homo erectusa. Do 1994. godine na lokalitetu je otkriveno 200 fosilnih ostataka hominida među kojima su najznačajniji oni iz porodice australopiteka i porodice Homo:
 Australopithecus anamensis
 Australopithecus boisei
 Homo habilis
 Homo rudolfensis
 Homo ergaster

Izvori

Vanjske poveznice 
 Projekt Koobi Fora, pristupljeno 4. ožujka 2014.

Literatura 
 Richard E. Leakey, Roger Lewin, People of the Lake, sidro Press/Doubleday, Book Club edition (1978.)

Nacionalni parkovi u Africi
Prahistorijska arheološka nalazišta u Africi